*Za ostale upotrebe, v. Corazón salvaje.*

***Corazón salvaje*** (u prijevodu:"Divlje srce") je meksička telenovela produkcijske kuće Televisa originalno prikazivana tokom 2009. i 2010. Predstavlja četvrtu po redu televizijsku adaptaciju (ne računajući dvije filmske i televizijsku u Portoriku) popularnog istoimenog romana Caridada Bravo Adams iz 1957.

Sinopsis
--------

Priča počinje sa Marijom del Rosario i Huanom de Diosem, dvoje zaljubljenih bića koja zbog socijalnih razlika bivaju razdvojeni. Ona je devojka iz visokog društva u Verakruzu, a on skroman ribar. Rodrigo, moćan čovek iz luke, biva zaslepljen besom kada sazna da Marija planira udaju za Huana. Naređuje da se ribar odvede u zatvor i uz pomoć Leonarde, Marijine sestre, devojku odvodi na udaljeno imanje gde se u tajnosti rađa plod njene zabranjene ljubavi sa ribarem. Huan de Dios beži iz zatvora, i u begu od Rodriga, oklizne se sa stene i pada u uzburkano more. Leonarda odvodi bebu sa hacijende i Mariju del Rosario zatvara u skrivenu tamnicu, govoreći Rodrigu da je umrla. Očajan Rodrigo, uprkos Leonardinim izjavama ljubavi, odlučuje da otputuje za Evropu odakle se kasnije vraća oženjen Konstansom. U međuvremenu, Leonarda se udaje za porodičnog sekretara, Noela, i donosi na svet Renata.

Huan de Dios preživljava nesreću i saznaje da je Remihio spasio njegovog sina, te da ga je usvojila njegova majka Aurora i dala mu isto ime koje je bilo zapisano na skrivenom papiriću među njegovim stvarima – Huan de Dios. Prolaze godine i ribar na samrti prepričava sinu svoju priču, te traži od njega da kazni Rodriga. Pred grobom svoga oca, mladić se kune na osvetu i menja svoje ime iz Huan de Dios u Huan del Diablo. Međutim, kada upozna ćerke bliznakinje svog najvećeg neprijatelja, obuzima ga strast za Ajme, jednom od njih.

Rehina, druga Rodrigova ćerka bliznakinja, voli Renata, ali kada sazna da je on zaljubljen u Ajme, odlučuje da se zamonaši. Ajme se udaje za Renata, a u isto vreme nastavlja da se viđa sa Huanom. Na korak od bega sa Huanom, Renato ih otkriva, a Rehina štiti tako što govori da je ona ta koja je pokušala da pobegne sa njim. Tada ih Renato primorava da se venčaju, što odgovara Huanu koji preko Rehine planira da se osveti za sve zlo koje je Rodrigo naneo njegovom ocu. Međutim, kako se bolje upoznaju, oni shvataju da su rođeni jedno za drugo, te da će njihova duboka i nesavladiva ljubav biti jača od mržnje i želje za osvetom.

Uloge
-----

| Glumac | Uloga |
| --- | --- |
| Araseli Arambula | Rehina Montes de Oka RiberaAjme Montes de Oka Ribera |
| Eduardo Janjez | Huan de Dios San Roman Montes de Oka *(Huan del Diablo)*Huan Aldama de la Kruz *(Huan de Dios)* |
| Kristijan de la Fuente | Renato Vidal Montes de Oka |
| Elena Roho | Leonarda Montes de Oka de Vidal |
| Enrike Roča | Rodrigo Montes de Oka |
| Rene Kasados | Noel Vidal |
| Laura Flores | Marija del Rosario de Oka |
| Sebastijan Surita | Gabrijel Alvarez |
| Anhelik Bojer | Himena |
| Elizabet Gutijerez | Rosenda |
| Marija Roho | Klemensija |
| Osvaldo Rios | Huan de Dios San Roman *(otac)* |
| Laiša Vilkins | Konstansa Montes de Oka |
| Manuel Oheda | Fulhensio Beron |
| Salvador Pineda | Arkadio |
| Lisardo | Federiko Martin Del Kampo |
| Alehandro Avila | dr Pablo Miranda |
| Luis Gatika | Remihio Garsija |
| Patrisija Martinez | Aurora Garsija |
| Rajmundo Kapetiljo | Raul de Marin |
| Silvija Manrikez | Madam Marlen de Fontenak |
| Isabel Madov | Bridžit |
| Saneta | Fifi |
| Rikardo Klejnbaum | Filip |
| Mišel Ramahlija | Lulu |
| Lusija Gvilmajin | Griselda |

Vanjske veze
------------

* *Corazon salvaje* na sajtu IMDb